આજે મેચના ચોથા દિવસે 321 રનના વિજય લક્ષ્યાંક સામે બાંગલાદેશની ટીમ સારી શરૂઆત કરી શકી ન હતી અને 111 રનમાં 5 વિકેટ ગુમાવી દીધી હતી. આ પછી અરીફૂલ હકે 38 રન કરી ટીમની સ્થિતિ સંભાળી લેવાની કોશિશ કરી હતી પણ તે સફળ રહી ન હતી. બાંગલાદેશની પૂરી ટીમ બીજા દાવમાં 169 રનમાં ઢેર થઇ ગઇ હતી. ઝિમ્બાબ્વે તરફથી બ્રેંડન મઉતાએ 4 અને સિકંદર રઝાએ 3 વિકેટ લીધી હતી. પહેલા દાવમાં 88 રન કરનાર ઝિમ્બાબ્વેનો બેટ્સમેન સીન વિલિયમ્સન મેન ઓફ ધ મેચ બન્યો હતો.